27 फरवरी 1986 को हर‍ियाणा के कुरुक्षेत्र ज‍िले के शाहबाद शहर में पैदा हुए संदीप स‍िंह को हॉकी में पेनल्‍टी कॉर्नर एक्‍सपर्ट के रूप में जाना जाता है। उन्‍हें ड्रैग फ्लिक पर अचूक न‍िशाना लगाने में महारत हास‍िल है। संदीप स‍िंह का ये सफर इतना आसान नहीं रहा है। उन्‍हें हॉकी खेलने का शौक नहीं था। उनके बड़े भाई बिक्रमजीत सिंह इंडियन ऑयल के लिए हॉकी खेलते थे। उनको देखकर संदीप चाहते थे क‍ि उन्‍हें भी हॉकी स्‍ट‍िक म‍िले और उन्‍हें भी ड्रेस म‍िले। लेक‍िन उनके प‍िता ने कहा क‍ि ये सब तो तब म‍िलेगा जब वो हॉकी खेलेंगे। इसके बाद संदीप स‍िंह ने हॉकी खेलना शुरू क‍िया।